Þó ég hafi í vetur lofað að heimsækja Bátasafn Gríms Karlssonar í Duushúsum , hef ég ekki látið verða af því , að hafa myndavélina með mér , en í safnið hef ég nánast komið daglega . Greip ég því bækling og set hér myndir úr honum , en vonandi koma betri myndir fljótlega . Séð yfir hluta af bátaflotanum sem er til sýnis Fyrr í sumar var haldið sjóstangaveiðimót í Grindavík og sá Stakkavík ehf. um framkvæmd mótsins og lánaði báta til þess . Alls var farið út í þremur bátum og sjáum við þá hér við löndun , en næstu daga munu birtast hér mjög skemmtilegar myndasyrpur af hverjum og einum báti er í mótinu tók , úti á veiðunum . En það var Kristinn Benediktsson sem festi allt á myndir , sem við fáum nú að njóta , eins og fyrr segir bæði í dag og næstu daga . Alltaf hef ég gaman að því að fylgjast með því þegar gamlir bátar eru teknir vel í gegn . Það sem af er sumri hef ég fylst með tveimur stálbátum sem báðir eru komnir vel á sextugs aldurinn og hafa verið málaðir og lagfærðir mjög rækilega . Þetta eru Maron GK 522 sem er 55 ára gamall og var tekin í gegn í vor og Drífa SH 400 sem er aðeins tveimur árum yngri og er nú í loka frágangi . Ég hef þegar birt margar myndir af þessum bátum og bæti þó hér við tveimur sem ég tók af Drífunni í morgun . Í morgum lá varðskipið Týr á Stakksfirði , raunar stutt frá Vatnsnesvita , en sem kunnugt er þá er þetta í dag eina varðskipið okkar íslendingar sem er hér við land . Meira segja erum við fremur illa settir núna því undanfarna daga hafa tvö dönsk varðskip , verið hér líka , en nú eru þau bæði farin til Grænlands . Aðalheiður í Grundarfirði , sú sama og sendi mér myndasyrpuna frá vinnslu á makrílnum í Grundarfirði á dögunum , hefur nú sent mér myndasyrpu sem hún tók á Bæjarhátíðinni í Grundarfirði um síðustu helgi og kemur einnig með ein mynd úr Skessuhorni sem tengist efninu . Sendi ég Heiðu kærar þakkir fyrir . Með myndunum fylgdi eftirfarandi texti : Sæll , datt í hug að þú hefðir gaman af þessum myndum sem ég tók um helgina í Grundarfirði . Þar var bæjarhátíð um helgina og bærinn skreyttur . Svo lágu á laugardagskvöldinu þessi 4 fallegu fley við bryggjuna sem gerð var sem aðkoma fyrir léttabáta skemmtiferðarskipanna . En tvö komu á föstudag til Grundarfjarðar , sá inn á Skessuhorni mynd af þeim . Eins og ég sagði frá í gær hófst þá síðdegis tæting á Sólfara SU 16 í Njarðvikurslipp , en það eru starfsmenn Hringrásar sem sjá um verkið . Eftir þetta verk stendur til að taka 4. bátinn í þessari lotu í Njarðvik og síðan er á dagskrá bátur í Grindavíkurhöfn .